Author: Inštitút pre aproximáciu práva
Last saved by: agenda0
Company: agenda

Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
24.4.2002
K materiálu č. 3070/2002-ÚV
K bodu č. 33

     

S T A N O V I S K O

k návrhu zákona o skupinových výnimkách zo zákazu dohôd obmedzujúcich hospodársku súťaž a o zmene a doplnení niektorých zákonov    

I

Návrh zákona predkladá na rokovanie vlády SR predsedníčka Protimonopolného úradu SR na základe uznesenia vlády SR č. 212 zo 6. marca 2002.

II.

Cieľom zákona je zaviesť právnu úpravu skupinových výnimiek zo zákazu dohôd obmedzujúcich súťaž pre vertikálne dohody, pre dohody o distribúcii a údržbe motorových vozidiel, pre dohody o špecializácii, pre dohody o výskume a vývoji, pre dohody v oblasti poisťovníctva, pre dohody medzi linkovými prepravnými spoločnosťami, pre dohody o prevode technológií, ako aj úpravu  zjednodušeného konania pri posudzovaní koncentrácií. Táto úloha bola Protimonopolnému  úradu SR uložená uznesením vlády SR č. 1154 z 12. decembra 2001 k prioritným úlohám vlády SR, nakoľko  návrh predstavuje prioritnú úlohu vlády vyplývajúcu z Pravidelnej správy Európskej komisie o pripravenosti SR na členstvo v EÚ.

Predmet úpravy sa týka záväzkov podľa Eurodohody v článku 64. Oblasť hospodárskej súťaže predstavuje prioritu podľa Národného programu pre prijatie acquis communautaire, Partnerstva pre vstup a podľa výsledkov zahrnutých do screeningových tabuliek. 

III.

Miera a spôsob aproximácie, ktorú navrhuje predkladateľ vo svojom návrhu, vychádza z nemožnosti prijať aproximačné nariadenia v oblasti hospodárskej súťaže podľa zákona č. 19/2002 Z.z., ktorým sa ustanovujú podmienky vydávania aproximačných nariadení vlády SR nakoľko v platnom znení zákona č. 19/2002 Z.z hospodárska súťaž spomedzi uvedených oblastí vypadla. 
Tabuľka zhody i doložka zlučiteľnosti k návrhu zákona sú vyčerpávajúcim  spôsobom vypracované. Nakoľko všetky pripomienky Inštitútu pre aproximáciu práva ÚV SR boli v predchádzajúcom legislatívnom procese zapracované, neuplatňujeme  k návrhu zákona žiadne pripomienky.

Bratislava | 22.04.2002
Vypracoval: | JUDr.Ronald Strehár
Tel.: |

JUDr. Mária Krošlákovágenerálna riaditeľka